Ծրագրի մտահղացման, գաղափարախոսության և իրագործման մասին խոսեց «Մշակութային վերածնունդ» հիմնադրամի հիմնադիր-նախագահ Արթուր Ջանիբեկյանը: Վերջինս իր շնորհակալությունը հայտնեց հիմնադրամի աշխատակազմին և հիմնադրամի հետ գործակցած բոլոր անհատներին: Նա ընդգծեց, որ ծրագիրը կարևոր առաքելություն ունի մատաղ սերնդի դաստիարակության գործում և հնարավորություն է ընձեռում ապագա սերունդներին օգտվելու և ճանաչելու հայ ազգային ու հոգևոր երաժշտությունը: Արթուր Ջանիբեկյանը հավաստիացրեց, որ հիմնադրամը շարունակելու է իր գործունեությունը` կյանքի կոչելով բազում գեղեցիկ նորանոր իրագործումներ: